钦定古今图书集成/理学汇编/学行典/第081卷 > 礼记 > 《曲礼》
## 钦定古今图书集成/理学汇编/学行典/第081卷 > 礼记 > 《曲礼》

《曲礼》曰：“毋不敬，俨若思安定辞安民哉。”

〈陈注〉刘氏曰：篇首三句，如《曾子》所谓“君子所贵乎道者三”，盖先立乎其大者也。“毋不敬”，则动容貌，斯远暴慢矣；“俨若思”则正颜色，斯近信矣。“安定辞”，则出辞气，斯远鄙倍矣。三者修身之要，为政之本。此君子修己以敬，而其效至于安人安百姓也。

又

坐如尸，立如齐。

〈陈注〉尸居神位，坐必矜庄，坐法必当如尸之坐。人之倚立，多慢不恭，虽不齐，亦当如祭前之齐。

《礼》不妄说人，不辞费。“礼不逾节，不侵侮，不好狎。”

又

《登城》不指，城上不呼。

〈陈注〉城人所恃以为安固者，有所指则惑，见者有所呼则骇。闻者

入。将入户，视必下。入户奉扃，视瞻毋回，户开亦开，户
阖亦阖。有后入者，阖而勿遂。毋践屦，毋踖席。抠衣趋
隅，必慎唯诺。大夫士出入君门，由𫔶右不践阈。

又

帷薄之外不趋，堂上不趋，执玉不趋。堂上接武，堂下
布武。室中不翔，并坐不横肱。授立不跪，授坐不立。

又

将即席，容毋怍，两手抠衣，去齐尺，衣毋拨，足毋蹶。

又

《坐必安》，执尔颜，长者不及。毋儳言，正尔容，听必恭。

又

毋侧听，毋噭应，毋淫视，毋怠荒。游毋倨，立毋跛，坐毋
箕，寝毋伏。敛发毋髢，冠毋免，劳毋袒，暑毋褰裳。

〈陈注〉髢，髲也，垂如髲也。古人重发，以纚韬之不使垂。丧有丧冠，告有吉冠，非当免之时不可免。有袒而露其裼衣者，有袒而割牲者，因劳事而袒，则为亵。褰，揭也。涉浅而揭则可，暑而揭其裳，亦为亵。

又

《临乐不叹介胄》，则有不可犯之色，故君子戒慎，不失
色于人。

又

车上不广，欬不妄指。立视五巂，式视马尾，顾不过毂。

〈陈注〉巂，规也。车轮一周为一规，乘车之轮高六尺六寸，径一围三，得一丈九尺八寸。五规为九十九尺，六尺为步，总为十六步半。在车上所视，则前十六步半也。

又

凡奉者当心，提者当带。执天子之器则上衡，国君则
平衡，大夫则绥之，士则提之。凡执主器，执轻如不克。
执玉器，操币圭、璧，则尚左手，行不举足，车轮曳踵。立
则磬折垂佩。主佩倚，则臣佩垂。主佩垂，则臣佩委。

又

天子穆穆，诸侯皇皇。大夫济济，士跄跄，庶人《僬僬》。

〈陈注〉穆穆，幽深和敬之貌。“皇皇”，壮盛显明之貌。济济，修饰齐一之貌。“跄跄”，翔举舒扬之貌。庶人见乎君，不为容，“进退奔走僬僬”，虽无所考，大抵趋走促数，不为容之貌也。

又

天子，视不上于袷，不下于带；国君，绥视；大夫，衡视；士，
视五步。

〈陈注〉“天子视”，谓视天子也。袷，朝服，祭服之曲领也。绥，颓下之貌。视国君者，目不得平看于面，当视其面之下，袷之上也。衡，平也。大夫之臣，视大夫，平看其面也。“士视五步”者，士之属吏视士亦不得高面下带，而得旁视左右五步之闲也。

凡视，上于面则敖，下于带则忧，倾则奸。

〈陈注〉上于面者，其气骄，知其不能以下人矣；下于《带》者，其神夺，知其忧在乎心矣。视流则容侧，必有不正之心存乎胸中矣。此君子所以慎也。

又

辍朝而顾，不有异事，必有异虑。故“辍朝而顾”，君子谓
之“固。”

〈陈注〉朝仪当肃，不宜为左右之顾。异，犹他也。敬心不存，则形诸外，此所以知其有他事他虑也，固谓鄙野不达于礼也。